

**ประกาศคณะแพทยศาสตร์ศิริราชพยาบาล มหาวิทยาลัยมหิดล**

**เรื่อง รับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

----------------------------------------------------------

ด้วยมหาวิทยาลัยมหิดลมีความประสงค์จะรับสมัครคัดเลือกบุคคลเพื่อบรรจุเป็นพนักงานมหาวิทยาลัย ตำแหน่งเภสัชกร จำนวน ๒ อัตรา ปฏิบัติงาน ณ งานเภสัชกรรม ศูนย์การแพทย์กาญจนาภิเษก คณะแพทยศาสตร์ศิริราชพยาบาล มหาวิทยาลัยมหิดล

**๑. ตำแหน่งที่จะดำเนินการรับสมัครเพื่อคัดเลือก** ตำแหน่งที่บรรจุปรากฏอยู่ในรายละเอียดแนบท้ายประกาศนี้

**๒. คุณสมบัติของผู้มีสิทธิสมัคร** ผู้สมัครรับการคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ.๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

**๓. เอกสารหลักฐานประกอบการสมัคร**

๓.๑ สำเนาหลักฐานวุฒิการศึกษาและสำเนาใบรายงานผลการศึกษาฉบับสมบูรณ์

๓.๒ สำเนาทะเบียนบ้าน และบัตรประจำตัวประชาชน

๓.๓ สำเนาคะแนนทดสอบภาษาอังกฤษ จำนวน ๑ ฉบับ (ตามเกณฑ์ผ่านการทดสอบภาษาอังกฤษที่มหาวิทยาลัยมหิดลกำหนด และผลคะแนนไม่เกิน ๒ ปี นับตั้งแต่วันที่ในหนังสือรับรองจนถึงวันสุดท้ายของการรับสมัคร)

๓.๔ หลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

๓.๕ ใบรับรองการทำงาน (ถ้ามี)

๓.๖ ไฟล์รูปถ่ายหน้าตรง ใส่ชุดสุภาพ ถ่ายไว้ไม่เกิน ๖ เดือน ในรูปแบบ jpg หรือ png ที่มีขนาดไม่เกิน ๒๐๐ kb

**๔. การสมัครและการยื่นใบสมัคร** ผู้ประสงค์จะสมัครงานสามารถกรอกใบสมัครลงในระบบ e-Recruitment Onlineที่ http://www.op.mahidol.ac.th/orpr/E-Recruitment **ตั้งแต่บัดนี้เป็นต้นไป**

**๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

ประกาศรายชื่อผู้มีสิทธิเข้ารับการคัดเลือกที่ <http://www.op.mahidol.ac.th/orpr/>E-Recruitment

ประกาศ ณ วันที่ พฤศจิกายน พ.ศ. ๒๕๖๔

(ศาสตราจารย์ ดร. นายแพทย์ประสิทธิ์ วัฒนาภา)

คณบดีคณะแพทยศาสตร์ศิริราชพยาบาล

**รายละเอียดแนบท้ายประกาศคณะแพทยศาสตร์ศิริราชพยาบาล มหาวิทยาลัยมหิดล**

ลงวันที่ พฤศจิกายน พ.ศ. ๒๕๖๔

--------------------------------------------------------------------------------------------------------------------------------------------------------------------------

**ตำแหน่ง** เภสัชกร จำนวน ๒ อัตรา

**หน่วยงาน** งานเภสัชกรรม

**ประสบการณ์** -

**คุณสมบัติของผู้สมัคร**

๑. ได้รับคุณวุฒิเภสัชศาสตรบัณฑิต (หลักสูตร ๖ ปี)  และได้รับใบอนุญาตเป็นผู้ประกอบโรคศิลปะ สาขาเภสัชกรรมแล้ว

๒. อายุไม่เกิน ๓๕ ปีบริบูรณ์นับถึงวันปิดรับสมัคร

๓. ไม่เป็นโรคตามกฎ ก.พ. ว่าด้วยโรค พ.ศ. ๒๕๓๓

๔. ผ่านเกณฑ์ทดสอบภาษาอังกฤษที่มหาวิทยาลัยมหิดลกำหนด จะต้องได้คะแนนไม่ต่ำกว่าเกณฑ์ อย่างใดอย่างหนึ่ง ดังนี้

LELTS (Academic Module) คะแนนไม่ต่ำกว่า ๓

TOFEL IBT คะแนนไม่ต่ำกว่า ๒๙

TOFEL ITP คะแนนไม่ต่ำกว่า ๓๙๐

TOFEL CBT คะแนนไม่ต่ำกว่า ๙๐

TOEIC คะแนนไม่ต่ำกว่า ๔๐๐

MU GRAD Test คะแนนไม่ต่ำกว่า ๓๖

MU – ELT คะแนนไม่ต่ำกว่า ๕๖

๕. หากมีประสบการณ์ด้านการบริบาลเภสัชกรรมในโรงพยาบาลจะได้รับการพิจารณาเป็นพิเศษ

**ลักษณะงานที่ปฏิบัติ**

๑.  ตรวจสอบความถูกต้องของยาก่อนจ่าย และจ่ายยาให้กับผู้ป่วยพร้อมทั้งอธิบายการใช้ยาตาม มาตรฐานวิชาชีพ

๒. แนะนำการใช้ยาที่มีวิธีใช้พิเศษ เช่น ยาพ่น ยาเหน็บ

๓. ให้บริการตอบคำถามด้านยาแก่ผู้ป่วยและเจ้าหน้าที่ทางสาธารณสุขในโรงพยาบาล

๔. จัดทำเอกสารความรู้ด้านยาเผยแพร่ในโรงพยาบาล

๕. ให้คำปรึกษาด้านยาแก่ผู้ป่วย

๖. ดูแลการใช้ยาของผู้ป่วยในบนหอผู้ป่วยให้ปลอดภัยมีประสิทธิผล (Medication Review/Medication reconciliation/Dosage adjustment)

๗. ให้คำแนะนำการให้ยาแก่ผู้ป่วยก่อนกลับบ้าน (Discharge counseling)

๘. ติดตามและบันทึกการแพ้ยาของผู้ป่วย

๙. ร่วมกับสหสาขาวิชาชีพในการดูแลการใช้ยาของผู้ป่วย

๑๐. เตรียมผสมยาพร้อมใช้ (Premix) ให้กับหอผู้ป่วย

๑๑. จัดทำรายงานเก็บตัวชี้วัดและวิเคราะห์ผลเพื่อพัฒนางานภายในหน่วยงาน

๑๒. เป็นตัวแทนหน่วยงานเข้าร่วมเป็นคณะกรรมการชุดต่าง ๆ ศูนย์การแพทย์กาญจนาภิเษก

๑๓. ปฏิบัติงานอื่น ๆ ตามที่ได้รับมอบหมายจากผู้บังคับบัญชา

**หลักเกณฑ์การคัดเลือก**

๑. สอบสัมภาษณ์

๒. สอบปฏิบัติด้านการบริการเภสัชกรรม

**อัตราเงินเดือนและสวัสดิการ**

อัตราเงินเดือน ๒๓,๔๔๐ บาท